Terviseamet

Paldiski mnt 81, 10614

Tallinn

Lõhnahäiring aadressil Vana Narva mnt 24a ning ümbruskonnas

Pöördun Terviseameti poole murega, kuna me kõrval kinnistul, aadressil Vana Narva mnt 24 töötav Ecobio OÜ biogaasijaam eraldab aegajalt intensiivset lõhnahäiringut, kuigi väljastatud keskkonnaloa alusel peaks see olema välistatud. Tehas on töötanud alates 2021. aastast. Korduvad pöördumised ja kohtumised Keskkonnaametiga ja tehase juhtkonnaga pole andnud soovitud tulemust, st aegajalt toimuvad lõhnahäiringud jätkuvad.

Väga intensiivse haisu korral tuleb büroohoones välja lülitada ventilatsioon. Leviv lõhn põhjustab osadel töötajatel peavalu ning iiveldust. Lõhnahäiring segab me firma töörütmi, häirib külalisi ja kliente. Kontoritöötajad lahkuvad kodukontorisse, aga inimesed kes töötavad väli tingimustes peavad seda lõhna taluma.

Küsimus Terviseametile. Kuna antud lõhnahäiring põhjustab töötajatel iiveldust ja peavalu, kas on Teie laborite poolt võimalik eralduvaid lõhnu so gaase analüüsida? Selgitada välja nende keemiline koostis ning kas eralduvad gaasid on ohtlikud inimeste tervisele.

Lgp

Endel Lepik

haldusjuht

Elme Metall OÜ/BLRT Kinnisvara OÜ